23. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 13491/Ν. της 26 Μαρτ./4 Απρ. 1969(ΦΕΚ Β΄ 236) Περί καθορισμού των απαιτουμένων δικαιολογητικών προς χορήγησιν δημοσιογραφικού χάρτου. Έχοντες υπ’ όψιν: 1)Το άρθρ. 2 παρ. 1 του Α.Ν. 582/1945 ως ετροποποιήθη δια του άρθρ. 1 του Ν.Δ. 178/46, β)το άρθρ. 4 του Ν.Δ. 4352/64, γ)το υπ’ αριθ. 1/1968 Ν.Δ/μα, δ)το άρθρ. 4 παρ. 3 του Νόμ. 4041/60 και ε)το άρθρ. 4 παρ. 2 του Ν.Δ. 3619/56, αποφασίζομεν: Καθορίζομεν ως κάτωθι τα απαιτούμενα δικαιολογητικά προς χορήγησιν ατελούς δημοσιογραφικού χάρτου: 1.Δια τας ημερησίας εφημερίδας Επαρχιών τας μη κυκλοφορούσας μέσω Πρακτορείου, απαιτούνται τα κάτωθι δικαιολογητικά: α)Βεβαίωσις Ταμείου Ασφαλίσεως Ιδιοκτητών Συντακτών και Υπαλλήλων Τύπου (Τ.Α.Ι.Σ.Υ.Τ.) δια το ποσοστόν εισφοράς επί του αριθμού των πωλουμένων εντύπων. β)Γραμμάτιον εισπράξεως Εθνικής Τραπέζης της Ελλάδος περί πληρωμής της ειδικής εισφοράς του άρθρ. 4 παρ. 3 του Νόμ. 4041/60, εφ’ όσον η εφημερίς τυγχάνει μέλος της Ενώσεως Ιδιοκτητών Ημερησίων Επαρχιακών Εφημερίδων. γ)Βεβαίωσις του Ι.Κ.Α. περί μη οφειλής. δ)Βεβαίωσις Ταμείου Ασφαλίσεως Τυπογράφων (Τ.Α.Τ.) περί μη οφειλής. ε)Απόδειξις της Ενώσεως Ιδιοκτητών Ημερησίων Επαρχιακών Εφημερίδων περί καταβολής της εισφοράς του άρθρ. 4 παρ. 2 του Ν.Δ. 3619/56, εφ’ όσον ο ιδιοκτήτης της  εφημερίδος τυγχάνει μέλος της Ενώσεως Ιδιοκτητών Ημερησίων Επαρχιακών Εφημερίδων. 2.Δια τας μη ημερησίας εφημερίδας και περιοδικά, απαιτούνται τα κάτωθι δικαιολογητικά: Σελ. 328(β) Τεύχος 370 - Σελ. 122 α)Βεβαίωσις Ταμείου Ασφαλίσεως Ιδιοκτητών Συντακτών και Υπαλλήλων Τύπου (Τ.Α.Ι.Σ.Υ.Τ.) δια το ποσοστόν εισφοράς επί του αριθμού των πωλουμένων εντύπων. β)Υπεύθυνος δήλωσις του Διευθυντού περί των πωλουμένων αντιτύπων, και γ)Βεβαίωσις Τυπογράφου περί των εκτυπωθησομένων αντιτύπων. 3.Δια τας ημερησίας εφημερίδας, τας κυκλοφορούσας μέσω Πρακτορείου αρκούσι τα εις χείρας της Υπηρεσίας υφιστάμενα στοιχεία. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Η παρούσα δημοσιευθήτω εις την Εφημερίδα της Κυβερνήσεως. 